# Campus Central de la Universitat de Barcelona

### De Viquipèdia

l'edifici històric de la plaça universitat

Es considera com a Campus Central de la Universitat de Barcelona un conjunt d'edificis situats entre l'Eixample i el barri del Raval de Barcelona que pertanyen a la Universitat de Barcelona. El primer edifici (l'Edifici històric) fou construït el segle XIX poc després del retorn de la universitat a la ciutat, pel que podem considerar que és el campus de més antiguitat de la Universitat de Barcelona. Experimentà un creixement significatiu amb la construcció de la Facultat de Medicina vora l'Hospital Clínic durant l'expansió de l'Eixample a principis del segle XX, que culminà amb l'acabament de l'edifici que allotja les Facultats de filosofia i història i geografia l'octubre de 2006 al barri del Raval, on entre els segles XV i XVIII es van ubicar la majoria d'edificis de la Universitat. Es pretén que en un futur aquest campus concentri totes les facultats i escoles de l'àrea d'humanitats, així com també institucions relacionades, com ara la Filmoteca de Catalunya. En conjunt, el Campus central està format pels següents edificis:

- L'edifici històric, situat a la plaça Universitat, el més antic de tots. Construït per Elies Rogent d'estil medieval i inaugurat el 1873, alguns anys després que la Universitat tornés a Barcelona i poc després de la redacció i posada en pràctica del pla Cerdà, que assanyalà quines havien de ser les directrius de l'Eixample. Fins els anys 60 era l'únic edifici de la Universitat i era la seu de totes les facultats (excepte la de Medicina). Actualment hi són situades les oficines centrals, el rectorat, l'aulari de l'Escola d'Idiomes Moderns i les facultats de Matemàtiques i Filologia. Està previst que la Facultat de Matemàtiques abandoni aquest edifici i s'instal·li en un de nova construcció al Campus de Diagonal, quedant així tan sols filologia.

- L'edifici de la Facultat de Medicina situat al carrer Casanova, just a la vora de l'Hospital Clínic, que fa les funcions d'Hospital Universitari, d'estil neoclàssic (principis de segle XX) i actualment en reformes de millora.

- L'edifici de les facultats de filosofia i història i geografia. Situat al Barri del Raval i inaugurat el 2006, substitueix l'antic edifici d'aquestes facultats situat al Campus de Pedralbes, que s'està enderrocant per a construir-hi un annex al Parc Científic de Barcelona. També inclou els Jardins de Victòria dels Àngels, de titularitat pública però tancats al públic general.

| Aquest article sobre Barcelona és un esborrany i possiblement li calgui una expansió substancial o una bona reestructuració del seu contingut. Per això, podeu ajudar la Viquipèdia expandint-lo i millorant la seva qualitat traduint d'altres viquipèdies, posant textos amb el permís de l'autor o extraient-ne informació.

Campus de la Universitat de Barcelona |
--- | ---
Centre | Bellvitge | Diagonal | Mundet | Sants

Obtingut de "http://ca.wikipedia.org../../../c/a/m/Campus_Central_de_la_Universitat_de_Barcelona_5d5d.html"

Categories: Universitat de Barcelona | Esborranys de Barcelona

##### Views

- Article
- Discussió
- Revisió actual

##### Cerca